ಮೊಬೈಲ್ ಕಿತ್ತುಕೊಂಡು ಓಡಿ ಹೋದ ಕೋತಿ – ಮಂಗನಿಂದ ಫೋನ್ ಪಡೆಯಲು ಸರ್ಕಸ್

ಕೋತಿಯೊಂದು ಮೊಬೈಲ್‍ನನ್ನು ಕಿತ್ತುಕೊಂಡು ಓಡಿ ಹೋಗಿರುವ ವೀಡಿಯೋಯೊಂದು ಇದೀಗ ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗುತ್ತಿದೆ.

ವೈರಲ್ ಆಗುತ್ತಿರುವ ವೀಡಿಯೋದಲ್ಲಿ ಕೋತಿಯೊಂದು ಮೊಬೈಲ್‍ನನ್ನು ಕಿತ್ತುಕೊಂಡು, ಓಡಿ ಹೋಗಿ ಟೆರಸ್ ಮೇಲೆ ಕುಳಿತುಕೊಂಡು ಆಟವಾಡುತ್ತಿರುತ್ತದೆ. ಈ ವೇಳೆ ಇಬ್ಬರು ಹುಡುಗರು ಕೋತಿಯ ಚೇಷ್ಟೆಗೆ ಬೇಸತ್ತು, ಆತಂಕಗೊಂಡು ಟೆರಸ್ ಬಳಿ ನಿಂತಿರುತ್ತಾರೆ. ಅಲ್ಲದೇ ಕೋತಿಗೆ ಫೋನ್ ಕೇಳಿದರೆ ಹಿಂದಿರುಗಿಸಿ ಕೊಡುವಂತೆ ಕಾಣಿಸುತ್ತಿರಲಿಲ್ಲ. ಹಾಗಾಗಿ ಅಲ್ಲೇ ಇದ್ದ ಮತ್ತೊಬ್ಬರು ಒಂದು ಪ್ಯಾಕೆಟ್ ಬಿಸ್ಕೆಟ್ ಮೇಲಕ್ಕೆ ಎಸೆಯುತ್ತಾರೆ.

ಆಗ ಕೋತಿ ಒಂದು ಕೈನಲ್ಲಿ ಬಿಸ್ಕೆಟ್ ಪ್ಯಾಕೆಟ್‍ನನ್ನು ಕ್ಯಾಚ್ ಹಿಡಿದು, ಮತ್ತೊಂದು ಕೈನಲ್ಲಿ ಹಿಡಿದುಕೊಂಡಿದ್ದ ಸ್ಮಾರ್ಟ್ ಫೋನ್‍ನನ್ನು ಕೆಳಗೆ ಬೀಳಿಸುತ್ತದೆ. ಈ ವೇಳೆ ಮೊಬೈಲ್‍ಗಾಗಿ ಕಾಯುತ್ತಿದ್ದ ಇಬ್ಬರು ಹುಡುಗರು ನಿರಾಶೆಗೊಳ್ಳುತ್ತಾರೆ.

ಕೋತಿ ಮೊಬೈಲ್ ಕೆಳಗೆ ಬೀಸಾಡಿದಾಗ ಅದು ಒಡೆದು ಹೋಗಿದೆಯೋ ಅಥವಾ ಚೆನ್ನಾಗಿದೆಯೋ ಎಂಬುದರ ಬಗ್ಗೆ ಮಾಹಿತಿ ಇಲ್ಲ. ಆದರೆ ಬಿಸ್ಕೆಟ್ ಪ್ಯಾಕ್ ನೀಡಿದ ನಂತರ ಕೋತಿ ಮಾತ್ರ ಖುಷಿಪಟ್ಟಿದೆ.

https://youtu.be/KOL-2sPRcdw